SENA:ธุรกิจสุดแกร่งสวนอุตสาหกรรมแนะซื้อ”อัพราคาเป้าหมายเป็น 4.97 บ.
SENA:ธุรกิจสุดแกร่งสวนอุตสาหกรรมราคาพื้นฐานใหม่ปรับเพิ่มเป็น 4.97 บาท ด้วย P/E ปี 60 ที่ 6 เท่า ราคาปิดมีส่วนเพิ่มได้อีกถึง 36% ปกติแล้ว Forward P/E ที่ใช้ในการประเมินเป็น 8 เท่า แต่ที่ใช้ต่ำกว่าคือ 6 เท่า เพราะเห็นว่าอัตราการเติบโตกำไรปี 60 ไม่สูงนักเป็น 11% จุดเด่นอีกหนึ่งประการคือ เป็นผู้ประกอบการอสังหาฯรายเดียวที่นำธุรกิจพลังงานทดแทนมาใช้ประโยชน์ ทั้งการลงทุนโดยตรง และพ่วงไปกับการจำหน่ายที่อยู่อาศัย
18 พ.ย. 2559

บล.ดีบีเอสฯ ระบุในบทวิเคราะห์วันนี้(18 พ.ย.) ว่าหลังกำไร 3Q59 เพิ่มถึง 73% เทียบช่วงเดียวกันของปีก่อน เป็น 104 ล้านบาทแล้ว แต่คาดว่า ไตรมาส 4/59 จะยิ่งดีขึ้นกว่า 3Q59 อีก 80% เป็น 187 ล้านบาท และโตก้าวกระโดด 127% เทียบช่วงเดียวกันของปีก่อนถือว่าน่าประทับใจมาก ท่ามกลางอุตสาหกรรมที่ทยอยปรับเป้าลง
คาดว่าปีนี้จะทำรายได้เกินเป้าหมายที่ 3.5 พันล้านบาทมา 15% เป็น 4 พันล้านบาท จากยอดขายรอโอนที่สูง
สำหรับกำไรปีนี้และปีหน้าทำสถิติสูงสุดตั้งแต่ตั้งบริษัทมา (Hi Record) อัตราเติบโต 233%/11% เทียบช่วงเดียวกันของปีก่อน
เป็นหุ้นปันผลสูงมาก หลังจากประกาศจ่ายงวด 1H59 สูงเป็น 0.19463 บาท ตามผลการดำเนินงานที่ดี คาดว่างวดสิ้นปีนี้ (Final Dividend) และปีหน้าตลอดปีเป็น 0.10/0.33 บาท หรือคิดเป็นอัตราผลตอบแทนปันผลที่มากคือ 2.8%/9.1% ตามลำดับ
ราคาพื้นฐานใหม่ปรับเพิ่มเป็น 4.97 บาท ด้วย P/E ปี 60 ที่ 6 เท่า ราคาปิดมีส่วนเพิ่มได้อีกถึง 36% ปกติแล้ว Forward P/E ที่ใช้ในการประเมินเป็น 8 เท่า แต่ที่ใช้ต่ำกว่าคือ 6 เท่า เพราะเห็นว่าอัตราการเติบโตกำไรปี 60 ไม่สูงนักเป็น 11% จุดเด่นอีกหนึ่งประการคือ เป็นผู้ประกอบการอสังหาฯรายเดียวที่นำธุรกิจพลังงานทดแทนมาใช้ประโยชน์ ทั้งการลงทุนโดยตรง และพ่วงไปกับการจำหน่ายที่อยู่อาศัย